
PËR DHËNIE FONDI SHTESË KOMUNËS MARKAT,  TË NËNPRFEKTURËS SARANDË, PËR ZBATIMIN E PROJEKTIT EMERGJENT “NDËRTIM MURI MBAJTËS DHE SISTEMIM I UJËRAVE TË SHIUT NË QENDËR SHALËS”

Në mbështetje të nenit 100 të Kushtetutës, të neneve 5 e 45 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë”, të ligjit nr.8756, datë 26.3.2001 “Për emergjencat civile” dhe të nenit 13 të ligjit nr.10 487, datë 5.12.2011 “Për buxhetin e vitit 2012”, me propozimin e Ministrit të Brendshëm, Këshilli i Ministrave

VENDOSI:

1. Komunës Markat, të nënprefekturës Sarandë, në buxhetin e vitit 2012, t’i jepet fondi shtesë prej 4 592 390 (katër milionë e pesëqind e nëntëdhjetë e dy mijë e treqind e nëntëdhjetë) lekësh, për zbatimin e projektit emergjent “Ndërtim muri mbajtës dhe sistemim i ujërave të shiut në Qendër Shalës”, projekt i cili lidhet me marrjen e masave mbrojtëse dhe rehabilituese nga fatkeqësi të ndryshme.
2. Ky fond të përballohet nga fondi rezervë i Këshillit të Ministrave.
3. Ngarkohen Ministri i Financave, Ministri i Brendshëm, komuna Markat dhe nënprefekti i Sarandës për zbatimin e këtij vendimi.
Ky vendim hyn në fuqi menjëherë.

